smcproject/ml-wiki-sentences huggingface dataset:
സോവിയറ്റ് കമ്മ്യൂണിസ്റ്റ് പാർട്ടിയുടെ ഇരുപതാം കോൺഗ്രസ്സിൽ, സ്റ്റാലിനെ തള്ളിപ്പറഞ്ഞുകൊണ്ട് ക്രൂഷ്ചേവ് നടത്തിയ പ്രസംഗം പുറത്തു കൊണ്ടു വന്നത്, 1972 ലെ മ്യൂണിച്ച് ഒളിമ്പിക്സ് കൂട്ടക്കൊലയ്ക്ക് ഉത്തരവാദികളായവരെ വധിച്ചത്, അഡോൾഫ് ഇച്മാനെ തട്ടിക്കൊണ്ടു പോയത്, ഇറാഖിലെ ഒസിറാഗ് അണു നിലയത്തെക്കുറിച്ച് രഹസ്യ വിവരം ശേഖരിച്ച് 1981ൽ ഇസ്രായേലി വ്യോമാക്രമണത്തിലൂടെ അതു തകർത്തത് എന്നിവ മൊസാദിന്റെ പ്രമുഖ ഓപ്പറേഷനുകളാണ്.
ഇസ്രയേലിന്റെ ശത്രുക്കൾക്കെതിരെ  തീവ്രമായ ആക്രമണങ്ങൾ നടത്തുന്നതായുള്ള  വിമർശനം മൊസ്സാദിനെതിരെ പലപ്പോഴും ഉയരാറുണ്ട് .
കൊലപാതകങ്ങൾ ,തട്ടിക്കൊണ്ടുപോകൽ പീഡിപ്പിക്കൽ എന്നിവയും ഇതിന്റെ ഭാഗമായി മൊസ്സാദ് ചെയ്യുന്നു .
മാത്രമല്ല അന്തർദേശീയ നിയമങ്ങൾ  ലംഘിക്കുന്നതായും ആരോപണം ഉണ്ട് .
ഹമാസ് സൈനിക കമാണ്ടർ മഹ്മൂദ് അൽ മഫൂഹ് , 2010 ജനുവരി 19 ന്‌ ദുബായിലെ ഒരു ഹോട്ടലിൽ   കൊലചെയ്യപ്പെട്ടതിനു പിന്നിലും  ഇസ്രയേൽ ചാര സംഘടനായായ മൊസ്സദ് ആണെന്ന് ശക്തമായി സംശയിക്കപ്പെടുന്നു.
മൊസോൻഗോവ ഇംഗ്ലീഷ് വിലാസം https://ml.wikipedia.org/wiki/Mosonngoa
2014-ൽ പുറത്തിറങ്ങിയ മൊസോത്തോ ആക്ഷൻ-ഡ്രാമ ഷോർട്ട് ഫിലിമാണ് മൊസോൻഗോവ.
ലെമോഹാങ് ജെറമിയ മോസസ് സംവിധാനം ചെയ്ത് ഹന്ന സ്റ്റോക്ക്മാൻ നിർമ്മിച്ച ഈ ചിത്രത്തിലെ പ്രധാന വേഷത്തിൽ സിഫിവെ എൻസിമ-എൻറ്റ്‌സ്‌കെ അഭിനയിക്കുന്നു.
അതേസമയം മസെലെ ടോക്കനെ, ചക്കാ ഫെഹ്‌ലമറോൾ ഖലെചെനെ, റെറ്റ്‌സെലിസിറ്റ്‌സോ സെകേക്ക് എന്നിവർ സഹവേഷങ്ങൾ ചെയ്തു.
നിരൂപകരിൽ നിന്ന് നിരൂപക നിരൂപണങ്ങൾ നേടിയ ചിത്രം നിരവധി അന്താരാഷ്ട്ര ചലച്ചിത്രമേളകളിൽ പ്രദർശിപ്പിച്ചു.
അവലംബം പുറംകണ്ണികൾ മൊസോൻഗോവ ഇന്റർനെറ്റ് മൂവി ഡാറ്റാബേസിൽ
മൊളോഷ്യം
കുരുമുളകും വാഴയ്ക്കയും ചേർത്തുണ്ടാക്കുന്ന കൂട്ടാൻ .
പഴയ കാലത്ത് കൽചട്ടിയിലായിരുന്നു ഈ കൂട്ടാൻ വച്ചിരുന്നത്.
അവിയൽ പോലെ ചാറ് ഉള്ള കൂട്ടാനാണിത്.
പുറത്തേക്കുള്ള കണ്ണികൾ മൊളോഷ്യം കറിവേപ്പില ബ്ലോഗിൽ നിന്നും
മൊസാംബിക്കിലെ വിദ്യാഭ്യാസം Students in front of their school in Nampula, Mozambique
മൊസാംബിക്കിലെ വിദ്യാഭ്യാസത്തിനു മൂന്നു ഘട്ടമുണ്ട്: പ്രാഥമികവിദ്യാഭ്യാസം, സെക്കന്ററി വിദ്യാഭ്യാസം, ഉന്നതവിദ്യാഭ്യാസം.
2013 ആയപ്പോഴെയ്ക്കും മ്ജൊസാംബിക്കിൽ 48% സാക്ഷരതയായി.
1962ൽ മപുട്ടോയിൽ സ്ഥാപിതമായ എഡ്വാർഡോ മോണ്ട്ലെയിൻ യൂണിവേഴ്സിറ്റിയാണ് മൊസാംബിക്കിലെ ഏറ്റവും പഴക്കം ചെന്ന സർവ്വകലാശാല.
മൊസാംബിക്കിനു ദേശീയമായ ഒരു വിദ്യാഭ്യാസസംവിധാനമുണ്ടെങ്കിലും അന്താരാഷ്ട്രീയമായ അനേകം ഫണ്ടുകൾ കൊണ്ടാൺ അവിടത്തെ വിദ്യാഭ്യാസം മുന്നോട്ടുപോകുന്നത്.
യുഎസെയ്ഡ് കണക്കുപ്രകാരം, മൊസാംബിക്കിനു ആവശ്യമായ സ്കൂളുകളൊ അദ്ധ്യാപകരോ ആ രാജ്യത്തിനില്ല.
60% മുതിർന്നവർക്ക് എഴുതാനോ വായിക്കാനൊ അറിയില്ല.
അതിൽ വലിയ ഭാഗവും സ്ത്രീകളാണ്.
അവലംബം Mario, Mouzinho; Fry, Peter; Leve, Lisbeth (2003).
Higher Education in Mozambique .
ISBN 0-85255-430-3 0-85255-430-3.
Mungazi, Dickson.
To Honor the Sacred Trust of Civilization: History, Politics, Education in Southern Africa .
Mungazi, Dickson and Walker, L Kay.
Educational reform and the transformation of southern Africa .
Newitt, Malyn.
A History of Mozambique .
മൊഹമദു മുസ്തഫ ജിനിംഗ്
ഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സ് എഫ്‌സിക്കായി ഡിഫെൻസീവ് മിഡ്ഫീൽഡറായി കളിക്കുന്ന സെനഗൽ ഫുട്ബോൾ കളിക്കാരനാണ് മൊഹമദു മുസ്തഫ ജിനിംഗ് (ജനനം: 23 ജനുവരി 1989).
കരിയർ കേരള ബ്ലാസ്റ്റേഴ്സ്
2019–20 ഇന്ത്യൻ സൂപ്പർ ലീഗ് സീസൺ മുതൽ മൗസ്റ്റഫ കേരള ബ്ലാസ്റ്റേഴ്സിനെ പ്രതിനിധീകരിക്കുന്നു.
സീസൺ ലീഗ് കപ്പ് ആകെ ഡിവിഷൻ അപ്ലിക്കേഷനുകൾ ലക്ഷ്യങ്ങൾ അപ്ലിക്കേഷനുകൾ ലക്ഷ്യങ്ങൾ അപ്ലിക്കേഷനുകൾ ലക്ഷ്യങ്ങൾ 2019–20 ഇന്ത്യൻ സൂപ്പർ ലീഗ് 2 0 0 0 2 0 ബ്ലാസ്റ്റേഴ്സ് ആകെ 2 0 0 0 2 0 പരാമർശങ്ങൾ ബാഹ്യ ഉറവിടങ്ങൾ Mouhamadou Moustapha Gning
മുസ്തഫ അക്കാദ് ഇംഗ്ലീഷ് വിലാസം https://ml.wikipedia.org/wiki/Moustapha_Akkad
സിറിയൻ - അമേരിക്കൻ ചലച്ചിത്ര നിർമ്മാതാവും സം‌വിധായകനുമായിരുന്നു മുഹമ്മദ് അക്കാദ് (ജൂലൈ 1,1930-നവംബർ 11,2005).
"മുഹമ്മദ്, മെസഞ്ചർ ഓഫ് ഗോഡ്" , ലയൺ ഓഫ് ഡെസർട്ട് എന്നീ ചലച്ചിത്രങ്ങളുടെ സം‌വിധായകൻ " ഹല്ലോവീൻ" എന്ന ചലച്ചിത്ര സീരീസിന്റെ നിർമ്മാതാവ് എന്നീ നിലകളിലൂടെയാണ്‌ അക്കാദ് കൂടുതൽ ശ്രദ്ധിക്കപ്പെട്ടത്.
2005 ൽ ജോർഡാന്റെ തലസ്ഥാനമായ അമ്മാനിൽ അൽ-ഖൊയ്ദ നടത്തിയ ബോംബ് സ്‌ഫോടനത്തിൽ അക്കാദും അദ്ദേഹത്തിന്റെ മകളും കൊല്ലപ്പെട്ടു .
സിറിയയിലെ അലിപ്പോയിലാണ്‌ അക്കാദ് ജനിച്ചത്.
പിതാവ് നൽകിയ ഇരുനൂറ് ഡോളറും ഒരു ഖുർ‌ആൻ പ്രതിയുംകൊണ്ട് ചലച്ചിത്ര സം‌വിധാനവും നിർമ്മാണവും പഠിക്കാൻ അമേരിക്കയിലേക്ക് പോയ അക്കാദ് അവിടെ യൂനിവേഴ്സിറ്റി ഓഫ് കാലിഫോർണിയ അറ്റ് ലോസ്സാഞ്ചൽസിൽ ചേർന്നു.
പിന്നീട് മാസ്റ്റ്ർ ബിരുദപഠനത്തിനായി സതേൺ കാലിഫോർണിയ സർ‌വ്വകലാശാലയിലും ചേർന്നു പഠിച്ചു.
അവിടെ വെച്ചാണ്‌ സം‌വിധായകനായ സാം പെക്കിൻഫയെ കണ്ടുമുട്ടുന്നത്.
പെക്കിൻഫ അക്കാദിന്റെ ഹോളിവുഡ് ചലച്ചിത്ര രംഗത്തെ വഴികാട്ടിയും ഉപദേശകനുമായിരുന്നു.
1976 ലാണ്‌ മുഹമ്മദ് അക്കാദ് "മുഹമ്മദ്, മെസഞ്ചർ ഓഫ് ഗോഡ്"എന്ന ചലച്ചിത്രം ഒരുക്കുന്നത്.
ഇസ്ലാമിക ലോകവും പടിഞാറൻ ലോകവും തമ്മിലുള്ള വിടവിനെ ബന്ധിപ്പിക്കുന്ന ഒരു പാലമായിട്ടാണ്‌ അക്കാദ് ഈ ചിത്രത്തെ കണ്ടത്.1976 ലെ ഒരു അഭിമുഖത്തിൽ അദ്ദേഹം പറഞ്ഞു:ഒരു പാശ്ചാത്യ രാജ്യക്കാരനായ മുസ്ലിം എന്ന നിലയിൽ ഇസ്ലാമിനെ കുറിച്ച സത്യം വെളിപ്പെടുത്താൻ ഞാൻ ബാധ്യസ്ഥനാണ്‌ എന്ന് തോന്നി.
എഴുനൂറ് മില്ല്യൻ ജനങ്ങൾ പിന്തുടരുന്ന ഒരു മതമായിട്ടും അതിനെകുറിച്ച് ഇപ്പോഴും ജനങ്ങൾക്ക് കാര്യമായൊന്നുമറിയില്ല.
1978 ലാണ്‌  "ഹല്ലോവീൻ" എന്ന ചലച്ചിത്ര പരമ്പര അക്കാദ് നിർമ്മിക്കുന്നത്.
ചുരുങ്ങിയ ചെലവിൽ നിർമ്മിച്ച ഈ പരമ്പര വൻ വരുമാനമാനം ഉണ്ടാക്കി.
1980 ൽ‌ "ലയൺ ഓഫ് ഡെസെർട്ട്" സം‌വിധാനം ചെയ്തു.
ലിബിയൻ മരുഭൂമയിൽ ഇറ്റലിയിലെ മുസോളിനിയുടെ സൈന്യത്തിനെതിരെ പോരാടിയ ഉമർ മുഖ്താർ എന്ന പോരാളിയുടെ ജീവിത കഥയായിരുന്നു ഈ ചിത്രം.
ആന്റണി ക്വിൻ , ഐറിസ് പാപാസ് എന്നിവരോടൊപ്പം ഒലിവർ റീഡ് , റോഡ് സ്റ്റീഗർ , ജോൺ ഗീൽഗുഡ് എന്നിവരും ഈ ചിത്രത്തിൽ അഭിനയിച്ചു.
ചലച്ചിത്ര നിരൂപകരുടെ പ്രശംസ നേടിയ ചിത്രമായിരുന്നെങ്കിലും ചിലരുടെ ദുഷ്പ്രചരണം കാരണം വാണിജ്യവിജയം നേടുന്നതിൽ ഈ ചിത്രം പരാജയപ്പെട്ടു.
മരണപ്പെടുന്നതിന്‌ മുമ്പ് കുരിശുയുദ്ധത്തെ കുറിച്ചും അതിനെതിരെ പോരാടിയ സലാഹുദ്ദീൻ അയ്യൂബിയെ കുറിച്ചുമുള്ള ഒരു ചിത്രത്തിന്റെ പണിപ്പുരയിലായിരുന്നു അക്കാദ് മരണം
2005 നവംബർ 11ന്‌ അമ്മാനിൽ അൽ ഖാഇദ നടത്തിയ ബോംബിങ്ങിലാണ്‌ അക്കാദ് മരണമടഞ്ഞത്.
അദ്ദേഹത്തിനപ്പോൾ എഴുപത്തഞ്ച് വയസ്സുണ്ടായിരുന്നു.
അക്കാദിനൊപ്പം മുപ്പത്തിനാലു വയസ്സായ തന്റെ മകൾ റിമാ അക്കാദ് മോൺലയും കൊല്ലപ്പെട്ടു.
ഇരുവരും അമ്മാനിലെ ഗ്രാൻഡ് ഹയ്യാത്ത് ഹോട്ടലിന്റെ ലോബിയിലാരിക്കുമ്പോഴാണ് ചാവേർ ബോംബാക്രമണമുണ്ടായത്.
അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Moustapha Akkad Aljazeera.
An Arab American director's legacy Juan Cole.
The Strange Death of Moustapha Akkad The Telegraph.
Moustapha Akkad Archived 2007-10-11 at the Wayback Machine .
മുസ്തഫ അസ്സിബാഇ
സിറിയയിലെ ഒരു ഇസ്‌ലാമിക പണ്ഡിതനും രാഷ്ട്രീയപ്രവർത്തകനുമായിരുന്നു മുസ്തഫ അസ്സിബാഇ ( അറബി : مُصطَفى السِّبَاعِي ‬ ).
ഡമാസ്കസ് സർവകലാശാലയിലെ ഇസ്‌ലാമിക നിയമ വിഭാഗത്തിലെയും, സ്കൂൾ ഓഫ് ലോ യിലും ഡീൻ ആയിരുന്ന അദ്ദേഹം സിറിയയിൽ മുസ്‌ലിം ബ്രദർഹുഡ് രൂപീകരിക്കുന്നതിൽ നിർണ്ണായക പങ്ക് വഹിച്ചു .
1945 മുതൽ 1961 വരെ ബ്രദർഹുഡിന്റെ മാർഗ്ഗദർശി ആയിരുന്നു മുസ്തഫ അസ്സിബാഇ.
കെയ്റോയിലെ അൽ-അസ്ഹർ സർവകലാശാലയിൽ നിന്ന് ഇസ്ലാമിക ദൈവശാസ്ത്രം അഭ്യസിച്ചു.
ഈജിപ്തിൽ ആയിരിക്കുമ്പോൾ അദ്ദേഹം ഈജിപ്ഷ്യൻ ബ്രദർഹുഡിന്റെ സ്ഥാപകനായ ഹസ്സൻ അൽ-ബന്നയുടെ പ്രഭാഷണങ്ങൾക്ക് പോയിരുന്നു.
1930-ൽ ബ്രദർഹുഡിൽ ചേർന്ന അദ്ദേഹം സിറിയയിലേക്ക് മടങ്ങിയെത്തിയതോടെ ഡമാസ്കസ് സർവകലാശാലയിൽ അധ്യാപകനായി ചേർന്നു.
ഫ്രെഞ്ച് മാൻഡേറ്റിനെതിരായി പ്രവർത്തിക്കാനായി 1941-ൽ അദ്ദേഹം രൂപീകരിച്ച ശബാബ് മുഹമ്മദ് എന്ന സംഘടന നാഷണൽ ബ്ലോക്കിൽ സഖ്യം ചേർന്ന് സഹകരിച്ചു വന്നു .
1946-ലാണ് മുസ്തഫ അസ്സിബാഇ സിറിയയിൽ ബ്രദർഹുഡിന്റെ ശാഖ ആരംഭിക്കുന്നത്.
എന്നാൽ 1958-ൽ യുണൈറ്റഡ് അറബ് റിപ്പബ്ലിക് രൂപീകരണത്തോടെ അധികാരത്തിലുണ്ടായിരുന്ന ഗമാൽ നാസർ, സംഘടനയെ നിയമവിരുദ്ധമാക്കി പ്രഖ്യാപിച്ചു.
തുടർന്ന് നടന്ന വിപ്ലവത്തെ ബ്രദർഹുഡ് പിന്തുണച്ചെങ്കിലും, തുടർന്നു വന്ന ഭരണകൂടവും നിരോധനം തുടരുകയായിരുന്നു.
സിബാഇയുടെ പല കൃതികളും നിരോധിക്കുകയും ചെയ്തു അവർ .
മുസ്തഫ ലുത്വുഫീ മൻഫലൂത്വി ഇംഗ്ലീഷ് വിലാസം https://ml.wikipedia.org/wiki/Mustafa_Lutfi_al-Manfaluti
അറബി സാഹിത്യത്തിലും കവിതകളിലും  വ്യക്തിമുദ്ര പതിപ്പിച്ച ഈജിപ്തുകാരനായ കവിയാണ് മുസ്തഫ ലുത്വുഫി മൻഫലൂത്വി തെളിമയാർന്ന അറബിയിലുള്ള അദ്ദേഹത്തിന്റെ രചനകൾ അറബി ഭാഷയിൽ പ്രസിദ്ധങ്ങളാണ്.
പ്രശസ്തമായ ചില ഫ്രഞ്ച് നോവലുകൾ അദ്ദേഹം അറബിയിലേക്ക് മൊഴിമാറ്റം നടത്തിയിട്ടുണ്ട്.
അന്നള്റാത്ത് , അൽ അബ്റാത്ത് എന്നിവ ആധുനിക അറബി കൃതികളിൽ ഉന്നത സ്ഥാനം നേടിയ രണ്ടു രചനകളാണ്.
മുസ്തഫ ലുത്വുഫി മൻഫലൂത്വി ഡിസം.
30, 1876 ൽ ഈജിപ്തുകാരനായ പിതാവിന്റെയും തുർക്കി വംശജയായ മാതാവിന്റെയും മകനായി ഈജിപ്തിലെ മൻഫലൂത്ത് പട്ടണത്തിൽ ജനിച്ചു.
9ാം വയസ്സിൽ തന്നെ ഖുർആൻ മനഃപാഠമാക്കിയ അദ്ദേഹം ഈജിപ്തിലെ കെയ്റോവിലുള്ള അൽ അസ്ഹർ യൂണിവേഴ്സിറ്റിയിലാണ് പഠനം പർത്തിയാക്കിയത്.
കൃതികൾ മാജ്ദുലീൻ ( അറബി : ماجدولين ‬ ) അൽ അബറാത്ത് (കണ്ണുനീർത്തുള്ളികൾ) ( അറബി : العبرات ‬ ), അശ്ശാഇർ (കവി) ( അറബി : الشاعر ‬ ), ഫീ സബീലിത്താജ് (കിരീടത്തിന്റെ വഴിയിൽ) ( അറബി : في سبيل التّاج ‬ ), അൽ ഫദീല (ശ്രേഷ്ഠത) ( അറബി : الفضيلة ‬ ).
അന്നദറാത്ത് (കാഴ്ചപ്പാടുകൾ) ( അറബി : النظرات ‬ ) അവലംബം ↑ ↑ ↑ https://www.britannica.com/biography/Mustafa-Lutfi-al-Manfaluti
മുസ്തഫ അലസ്സേൻ ഇംഗ്ലീഷ് വിലാസം https://ml.wikipedia.org/wiki/Moustapha_Alassane
ഒരു നീഷർ ചലച്ചിത്ര നിർമ്മാതാവായിരുന്നു മൗസ്തഫ അലസ്സേൻ (1942–17 മാർച്ച് 2015).
1942-ൽ N'Dougou (നൈജർ) ൽ ജനിച്ച മൗസ്തഫ അലസാനെ മെക്കാനിക്സിൽ ബിരുദം നേടി.
എന്നിരുന്നാലും, നിയാമിയിലെ Rouch IRSH-ൽ അദ്ദേഹം സിനിമാട്ടോഗ്രാഫിക് ടെക്നിക് പഠിക്കുകയും അതിനുശേഷം അതിന്റെ പ്രധാന വക്താക്കളിൽ ഒരാളായി മാറുകയും ചെയ്തു.
കാനഡയിൽ അലസ്സാനിന്റെ വിദ്യാഭ്യാസവും താമസസൗകര്യവും ജീൻ റൂച്ച് നൽകി.
അവിടെ അദ്ദേഹം ആനിമേഷനെ കുറിച്ച് പഠിപ്പിച്ച പ്രശസ്ത നോർമൻ മക്ലാരനെ കണ്ടുമുട്ടി.
ഉപ-സഹാറൻ ആഫ്രിക്കയിലെ ആദ്യത്തെ ആനിമേഷൻ ചിത്രങ്ങളുടെ സ്രഷ്ടാവായിരുന്ന അദ്ദേഹം ഡോക്യുമെന്ററികളും ഫിക്ഷൻ സിനിമകളും സംവിധാനം ചെയ്തു.
15 വർഷം നിയാമി സർവകലാശാലയിൽ സിനിമാ വിഭാഗം മേധാവിയായിരുന്നു.
1962-ൽ പരമ്പരാഗത കഥകളിൽ നിന്ന് പ്രചോദനം ഉൾക്കൊണ്ട് രണ്ട് ഹ്രസ്വചിത്രങ്ങൾ മൗസ്തഫ അലസ്സൻ സംവിധാനം ചെയ്തു: ഔറെയും ലാ ബാഗ് ഡു റോയി കോഡയും.
ആഫ്രിക്കൻ സംസ്കാരത്തെ പ്രതിനിധീകരിച്ച് (ഉദാഹരണത്തിന്, ഡീല ഓ എൽ ബാർക്ക ലെ കോണ്ടൂർ, 1969, ഷാക്കി, 1973),  "പുതിയ സമ്പത്തിന്" വേണ്ടിയുള്ള അധികാര ദാഹത്തെ അപലപിച്ചു അലസ്സാൻ സദാചാര ആക്ഷേപഹാസ്യവും (FVVA, femme, villa, Voiture, argent, 1972) ഉപയോഗിച്ചു.
സാമൂഹിക വിമർശനവും ബ്ലാക്ക് ഹ്യൂമറും അദ്ദേഹത്തിന്റെ മിക്കവാറും എല്ലാ സിനിമകളിലും ഉണ്ട്.
തവള തന്റെ പ്രിയപ്പെട്ട ജീവിയും അദ്ദേഹത്തിന്റെ ഒട്ടുമിക്ക ആനിമേറ്റഡ് സിനിമകളിലെയും നായകകഥാപാത്രവുമായിരുന്നു.
കാരണം മനുഷ്യനേക്കാൾ തവളകളെ ആനിമേറ്റുചെയ്യുന്നത് രസകരമാണെന്ന് അലസ്സാൻ വിശ്വസിച്ചു.
അദ്ദേഹത്തിന്റെ വർക്ക്ഷോപ്പ് തഹൗവയിലായിരുന്നു.
ജോലിക്കായി, അലസ്സാൻ മരം, ലോഹം അല്ലെങ്കിൽ വയർ, പശ, തുണി അല്ലെങ്കിൽ സ്പോഞ്ച് എന്നിങ്ങനെ നിരവധി വസ്തുക്കൾ ഉപയോഗിച്ചു.
നിരവധി അന്താരാഷ്‌ട്ര ചലച്ചിത്ര മേളകളിൽ അലസാനെയുടെ കരിയറിലെ നിരവധി റിട്രോസ്‌പെക്‌റ്റീവുകൾ ഉണ്ടായിട്ടുണ്ട്.
2007 ലെ കാൻ ഫിലിം ഫെസ്റ്റിവലിൽ നൈറ്റ് ഓഫ് ദി ലെജിയൻ ഓഫ് ഓണർ ആയി മുസ്തഫ അലസാനെ തിരഞ്ഞെടുക്കപ്പെട്ടു.
മുസ്തഫ അലസ്സനെക്കുറിച്ചുള്ള സിനിമകൾ ആനിമേഷൻ എറ്റ് ക്രിയേഷൻ: യൂണിവേഴ്‌സ് ഡു സിനിമാ ഡി മൗസ്തഫ അലസാനെ (2002), ഡെബ്ര എസ്. ബോയ്ഡ് സംവിധാനം ചെയ്ത ഡോക്യുമെന്ററി സിൽവിയ ബസോലിയും ക്രിസ്റ്റ്യൻ ലെലോംഗും ചേർന്ന് സംവിധാനം ചെയ്ത ഡോക്യുമെന്ററിയാണ് മൗസ്തഫ അലസാനെ, സിനേസ്റ്റ് ഡു സാധ്യം (2009).
അവലംബം External links ഇന്റർനെറ്റ് മൂവി ഡാറ്റാബേസിൽ നിന്ന് മുസ്തഫ അലസ്സേൻ Moustapha Alassane in ClapNoir (French) Moustapha Alassane in Africultures (French) Moustapha Alassane in African Success Moustapha Alassane in a "La Gazette" article (French) Le Retour D'Un Aventurier and Moustapha Alassane in the 5th "Festival des Cinémas Africains" (French)
മുസ്തഫ കമാൽ അത്താതുർക്ക് ഇംഗ്ലീഷ് വിലാസം https://ml.wikipedia.org/wiki/Mustafa_Kemal_Ataturk
ആധുനിക തുർക്കിയുടെ സ്രഷ്ടാവ് , തുർക്കി സൈന്യാധിപൻ, തുർക്കിയുടെ ആദ്യ പ്രസിഡന്റ് എന്നീ നിലകളിൽ പ്രസിദ്ധനായ വ്യക്തിയാണ് മുസ്തഫാ കമാൽ അത്താതുർക്ക് .
ഇംഗ്ലീഷ്:Mustafa Kemal Atatürk ( 1881 മാർച്ച് 12 – 1938 നവംബർ 10 ) - അത്താതുർക്ക് എന്നാൽ തുർക്കിയുടെ പിതാവ് എന്നർത്ഥം.
കമാൽ പാഷ എന്ന പേരിലും അറിയപ്പെടുന്നു.
ഓട്ടമൻ തുർക്കിയിലെ സൈന്യാധിപനായിരുന്ന അദ്ദേഹം ഒന്നാം ലോക മഹായുദ്ധവുമായി ബന്ധപ്പെട്ട ഗല്ലിപോളി യുദ്ധമടക്കമുള്ള നിരവധി പോരാട്ടങ്ങളിൽ തന്റെ പ്രഗല്ഭ്യം തെളിയിച്ച വ്യക്തിയാണ്.
സഖ്യസേനയുടെ കൈകളാൽ ഓട്ടോമൻ സാമ്രാജ്യം പരാജയപ്പെട്ട ശേഷം തുർക്കിയുടെ വിഭജനം അനിവാര്യമായ കാലത്ത് തുർക്കി ദേശീയ മുന്നണിയെ നയിച്ച് സ്വാതന്ത്ര്യസമരത്തിലൂടേ രാജ്യത്തിന് സ്വാതന്ത്ര്യം നേടിക്കൊടുക്കുന്നതിൽ അത്താതുർക്ക് വഹിച്ച് പങ്ക് നിസ്തുലമായിരുന്നു.
അദ്ദേഹത്തിന്റെ സൈനിക മുന്നേറ്റങ്ങളിലൂടെ അവസാനം റിപ്പബ്ലിക്ക് ഓഫ് ടർക്കി (തുർക്കി ഗണതന്ത്രം) രൂപമെടുത്തു.
അദ്ദേഹത്തിന്റെ ഭരണ പരിഷ്കാരങ്ങൾ രാഷ്ട്രീയമായ സാമ്പത്തിക സാംസ്കാരിക രംഗങ്ങളിൽ വമ്പിച്ച മാറ്റങ്ങൾ വരുത്തി.
ഏഴു പ്രാവശ്യത്തോളം അദ്ദേഹം തന്റെ പേരുകൾ മാറ്റിയിട്ടുണ്ട്.
ഓട്ടോമൻ സൈന്യത്തിലായിരുന്നപ്പോൾ അദ്ദേഹം കെമാൽ പാഷ എന്നാണ് അറിയപ്പെട്ടിരുന്നത്.
സ്വാതന്ത്ര്യ സമര സമയത്ത് തുർക്കി ദേശീയ നിയമ സഭ അദ്ദേഹത്തിന് ഗാസി മുസ്തഫ കെമാൽ എന്ന് സംബോധന ചെയ്തിരുന്നു.
റിപ്പബ്ലിക്കിന്റെ സ്ഥാപനത്തിന് ശേഷം ഓസ്സ് എന്ന തലപ്പേര് അദ്ദേഹം സ്വീകരിച്ചു.
1934 ജനുവരി 1-ന് തുർക്കി ദേശീയ നിയമസഭ അദ്ദേഹത്തിന് അത്താതുർക്ക് (തുർക്കിയുടെ പിതാവ്) എന്ന സ്ഥാനപ്പേർ നൽകി ആദരിച്ചു.
ഇന്ന് തുർക്കിയുടെ ദേശീയ കറൻസി നോട്ടുകളിൽ അദ്ദേഹത്തിന്റെ ചിത്രം ആലേഖനം ചെയ്തിരിക്കുന്നു.
ജീവിതരേഖ Mustafa Kemal as a Senior Captain ( Kolağası ) in 1907.
Mustafa Kemal Bey ( fourth from right ) listening to the explanation of French Colonel Auguste Edouard Hirschauer during the Picardie army manoeuvres.
Binbaşı Mustafa Kemal Bey (left) with an Ottoman military officer and Bedouin forces in Derna , Tripolitania Vilayet , 1912.
Mustafa Kemal Bey in the trenches of Gallipoli with his soldiers, 1915.
Mustafa Kemal Bey with Ottoman military officers during the Battle of Gallipoli .
Mustafa Kemal Pasha (right) in Ankara with İsmet Pasha (left.) Prominent nationalists at the Sivas Congress .
Left to right: Muzaffer (Kılıç) , Rauf (Orbay) , Bekir Sami (Kunduh) , Mustafa Kemal (Atatürk), Ruşen Eşref (Ünaydın) , Cemil Cahit (Toydemir) , Cevat Abbas (Gürer)
1881ൽ ഓട്ടൊമൻ തുർക്കിയിലെ സലോനിക എന്ന നഗരത്തിൽ ജനിച്ചു (ഇന്നത്തെ ഗ്രീസിലെ തെസ്സലോനിക്കി ).
മുസ്തഫയുടെ പിതാവിന്റെ പേർ അലി റിസ എഫെൻഡി എന്നും അമ്മയുടെ പേർ സുബയ്ദെ ഹനിം എന്നുമായിരുന്നു.
അന്നത്തെ തുർക്കി രീതിയനുസരിച്ച മുസ്തഫ എന്ന ഒറ്റപ്പേരാണ് അദ്ദേഹത്തിന് നൽകപ്പെട്ടത്.
അദ്ദെഹത്തിന്റെ ഏഴാമത്തെ വയസ്സിൽ തടിക്കച്ചവടക്കാരനായിരുന്ന പിതാവ്  മരണപ്പെട്ടു.
അമ്മ സുബയ്ദെയുടെയും അമ്മാവന്റേയും പരിചരണത്തിലാണ് അദ്ദേഹം വളർന്നത്.
1893-ൽ തനിക്ക് 12 വയസ്സുള്ളപ്പോൾ അദ്ദേഹം സലോനികയിലെ സൈനികവിദ്യാലയത്തിൽ പഠനത്തിനായിച്ചേർന്നു.
അവിടത്തെ ഗണിതാദ്ധ്യാപകനാണ് കെമാൽ (പൂർണ്ണത്വം, അല്ലെങ്കിൽ ഉഗ്രൻ) എന്ന രണ്ടാം പേര് മികവിന്റെ അടിസ്ഥാനത്തിൽ അദ്ദേഹത്തിന് നൽകുന്നത്.
തുടർന്ന് 1896 -ൽ മനസ്തിറിലെ സൈനിക അക്കാദമിയിൽ ചേർന്നു.
ലെഫ്റ്റനന്റായി അവിടെ നിന്നും ബിരുദം നേടീ.
മൂന്നു വർഷം ഇസ്താംബൂളിലെ സൈനികാക്കാദമിയിൽ പഠിച്ച് മേജർ പദവി കരസ്ഥമാക്കി.
1905 -ൽ അദ്ദേഹം ഔദ്യോഗിക സൈനിക ജീവിതം ആരംഭിച്ചു.
ദമാസ്കസിലെ അഞ്ചാം സൈനിക കമാൻഡിനു കീഴിലായിരുന്നു ആദ്യത്തെ സേവനം.
താമസിയാതെ സൈനികരുടെ ഇടയിൽ ഉടലെടുത്ത വതൻ വേ ഹൂറിയത്ത് (ജന്മനാടും സ്വാതന്ത്ര്യവും) എന്ന പുരോഗമനാചിന്താഗതിയുള്ള ചെറുപ്പക്കാരായ സൈനികരുടെ രഹസ്യകൂട്ടായ്മയിൽ ചേർന്നു.
അദ്ദേഹം ഓട്ടോമൻ സാമ്രാജ്യത്തിന്റെ ഒരു കടുത്ത എതിരാളിയായിത്തീർന്നു.
1906-ൽ 'ക്യാപ്റ്റൻ' പദവി നേടിയ ഇദ്ദേഹം ഡമാസ്കസിലെ കുതിരപ്പട്ടാളത്തെ നയിക്കാൻ നിയുക്തനായി.
അവിടെ ഇദ്ദേഹം 'വതൻ' എന്ന രഹസ്യ സംഘടനയുടെ ശാഖ സ്ഥാപിച്ചു.
ഇക്കാലത്ത് ഇദ്ദേഹം ഫ്രഞ്ച് ഭാഷ പഠിക്കുകയും യൂറോപ്യൻ വിപ്ളവകാരികളുടെ ഗ്രന്ഥങ്ങൾ ശ്രദ്ധാപൂർവം വായിച്ചു മനസ്സിലാക്കുകയും ചെയ്തു.
അന്നത്തെ തുർക്കി സുൽത്താനായിരുന്ന അബ്ദൽ ഹമീദ് II-ന്റെ ഭരണത്തിനെതിരായി വിപ്ളവം സംഘടിപ്പിച്ച യുവതുർക്കികളിൽപ്പെട്ട മൌലിക പരിവർത്തനവാദികളുടെ (Radicals) സംഘത്തിലായിരുന്നു കമാൽ.
കുറെക്കാലം ഇദ്ദേഹം രാഷ്ട്രീയകാര്യങ്ങളിൽ നിന്നകന്നുനിന്നു.
1907 -ൽ അദ്ദേഹത്തിന് ക്യാപ്ടൻ സ്ഥാനം ലഭിക്കുകയും മനസ്തീറിലെ മുന്നാം സൈന്യത്തിലേയ്ക്ക് മാറ്റപ്പെടുകയും ചെയ്തു.
ഈ സമയത്താണ് അദ്ദേഹം യുവ തുർക്കികൾ എന്നറിയപ്പെടുന്ന ഒരു സമിതിയിൽ (ഉയർച്ചയുടേയും ഒത്തുചേരലിൻറേയും സമിതി, Committee of Union and Progress) ചേർന്നു.
ഈ യുവ തുർക്കികൾ സുൽത്താൻ അബ്ദുൽ ഹമീദ് ദ്വിതീയന്റെ കയ്യിൽ നിന്ന് അധികാരം പിടിച്ചു വാങ്ങി.
അതോടെ മുസ്തഫാ കെമാൽ ഒരു താരമായി മാറി.
എന്നാൽ യുവതുർക്കികളെ സഹായിച്ചു എന്ന കുറ്റത്തിന് ഹ്രസ്വകാലത്തേയ്ക്ക് അദ്ദേഹം തടവു ശിക്ഷയും അനുഭവിക്കേണ്ടതായി വന്നിരുന്നു.
1910 -ൽ അദ്ദേഹം ഫ്രാൻസിലെ പിക്കാർഡീ സൈനികാഭ്യാസങ്ങളിൽ പങ്കെടുത്തു.
1911 -ൽ ഇസ്താംബൂളിലെ യുദ്ധമന്ത്രാലയത്തിലും ജോലി ചെയ്തു.
എന്നാൽ 1911 -ൽ തന്നെ ഇറ്റാലിയൻ അധിനിവേശത്തെ പ്രതിരോധിക്കുന്നതിനായി അദ്ദേഹത്തെ ട്രാബൂൾസ്ഗാർപ് എന്ന സ്ഥലത്തേയ്ക്ക് മാറ്റി നിയമിക്കപ്പെട്ടു.
അദ്ദേഹത്തിന്റെ വിജയകരമായ ആ ദൌത്യത്തിനു ശേഷം കമാൻഡറായി സ്ഥാനക്കയറ്റം ലഭിക്കുകയുണ്ടായി ( 1912 മാർച്ച്).
ഡാർനെ എന്ന സ്ഥലത്തായിരുന്നു ആദ്യനിയമനം.
ഓക്ടോബറിൽ ‍ബാൾക്കൻ യുദ്ധം പൊട്ടിപ്പുറപ്പെട്ടപ്പോൾ അദ്ദേഹം ഇസ്താംബൂളിൽ എത്തി.
ഒന്നാം ബാൾക്കൻ യുദ്ധത്തിൽ അദ്ദേഹം ബൾഗേറിയൻ സൈന്യവുമായി ഗാല്ലിപോലി എന്ന സ്ഥലത്തുവച്ചും ത്രാസിന്റെ തീരത്തുള്ള ബോളായീറിലും വച്ച് ഏറ്റുമുട്ടി.
രണ്ടം ബാൾക്കൻ യുദ്ധത്തിൽ എഡിർ‍ണും ദിദിമൊടേയ്ക്കോവും തിരിച്ചുപിടിക്കാൻ നിർണ്ണായകമായ പങ്കു വഹിച്ചു.
ഈ വിജയങ്ങളുടെ പശ്ശ്ചാത്തലത്തിൽ അദ്ദേഹത്തെ 1913 -ൽ സോഫിയയുടെ സൈനിക അറ്റാഷെയായി നിയമിച്ചു.
പിന്നീട് ലെഫ്റ്റനൻറ് കേണൽ ആക്കി (1914).
ഒന്നാം ലോക മഹായുദ്ധത്തിൽ ഗാല്ലിപോലി യുദ്ധം മുസ്തഫാ കെമാൽ ഗാല്ലിപോലി യിൽ 19-ആം  ഡിവിഷനെ നയിച്ചു
അഞ്ചാം സൈനിക വിഭാഗത്തെ നയിച്ചിരുന്ന ജർമൻ മാർഷൽ ഒട്ടോ ലിമാൻ വോൺ സാൻഡേർസിന് ഡാർഡനെൽ‍സ് എന്ന സ്ഥലത്തിന്റെ പ്രതിരോധമാണ് നല്കിയിരുന്നത്.
മുസ്തഫാ കമാൽ ആകട്ടേ 19-ആം വിഭാഗത്തെയും നയിക്കുന്ന ലെഫ്റ്റനൻറ് കേണൽ ആയിരുന്നു.
1915 ജനുവരി 8ന് ബ്രിട്ടീഷ് യുദ്ധകാര്യ സമിതി ബോബാക്രമണത്തിലൂടെ ഗാലിപ്പോലി പിടിച്ചെടുക്കാനും അതുവഴി ഇസ്താംബൂളിലേക്ക് പ്രവേശിക്കാനും പദ്ധതിയിട്ടു.
എന്നാൽ മുസ്തഫാ കെമാൽ ഒരു അചഞ്ചലമായ കോട്ടയായിരുന്നു.
അദ്ദേഹ എതിരാളികളെ മലകളിൽ വച്ച് നേരിട്ടു.
അത്തരം ഉയർന്ന പ്രദേശങ്ങൾ എന്തുകൊണ്ടും നിർണ്ണായകമായിരുന്നു.
അദ്ദേഹത്തിന്റെ സേനയുടെ പ്രതിരോധത്തിന്റ്റെ ഫലമായി ആസ്ത്രേലിയയുടേയും ന്യൂസിലാൻഡിൻറേയും സം‌യുക്തസേനക്ക് ഉള്ളിലേയ്ക്ക് കടക്കാനായില്ല.
അതിനാൽ കരസൈന്യത്തിന് ഫലപ്രദമായി ഒരു ലക്ഷ്യവും കിട്ടതെ ബ്രിട്ടൻ കഷ്ടപ്പെട്ടു.
ഈ ആദ്യത്തെ ഗാലിപോളി യുദ്ധം അദ്ദേഹത്തിന് കേണൽ പദവി നേടിക്കൊടുത്തു.
രണ്ടാം യുദ്ധത്തിൽ മുസ്തഫ പോരാട്ട രേഖയിൽ നിന്ന് വെറും മുന്നൂറു മീറ്റർ മാത്രം അകലെയായിരുന്നു.
ഇത് കൂടാതെ അദ്ദേഹം ചുനുക്ക് ബൈർ യുദ്ധം, സ്മിതാർ മല യുദ്ധം, സരീ ബയർ യ്യുദ്ധം തുടങ്ങി പല യുദ്ധങ്ങളിലും നേതൃത്വം വഹിച്ചു.
ഒട്ടൊമൻ സൈന്യത്തിൽ കാര്യമായ വിജയം ഉണ്ടായി.
മുസ്തഫയുടേത് എന്നിരുന്നാലും ഏറ്റവൂം കൊട്ടിഘോഷിക്കപ്പെട്ട വിജയമായിരുന്നു.
അദ്ദേഹത്തിന്റെ സൈനിക പാടവും ശത്രുക്കളുടെ വരെ പ്രശംസക്ക് പാത്രമായി.
ഏതണ്ട് രണ്ടരലക്ഷത്തോളം സൈനികർ ഈ യുദ്ധത്തിൽ കൊല്ലപ്പെട്ടു.
യുദ്ധം ജയിച്ച കെമാൽ പാഷ ജനറലായി സ്ഥാനം ഉയർത്തപ്പെട്ടു.
കോക്കസസ് യുദ്ധം മുസ്തഫാ കമാൽ കോക്കസസ് യുദ്ധത്തിനിടയിൽ
ഒന്നാം ലോലമഹായുദ്ധകാലത്ത് ഓട്ടോമൻ സാമ്ര്യാജ്യവും റഷ്യയും തമ്മിൽ അവരുടെ അതിർത്തിയിൽ നടന്ന യുദ്ധമാണ്‌ കോക്കസസ് യുദ്ധം.
ഇതിൽ തുർക്കി, റഷ്യൻ, അർമേനിയ ബ്രിട്ടീഷ് സൈന്യങ്ങൾ പങ്കെടുത്തു.
ഗാല്ലിപോലി യുദ്ധത്തിനുശേഷം മുസ്തഫാ കെമാൽ 1916 ജനുവരി 14 വരെ എഡീർനിൽ സേവനമനുഷ്ഠിച്ചു.
പിന്നീട 1916 ഏപ്രിൽ 1 ന്  രണ്ടാം കരസേനാ വിഭാഗത്തിന്റെ പതിനാറാം യൂണിറ്റിന്റെ തലവനായി കോക്കസസിലേക്ക് അയക്കപ്പെട്ടു.
ഇത്തവണ ബ്രിഗേഡിയർ ജനറലായി സ്ഥാനക്കയറ്റം ലഭിച്ചിരുന്നു.
റഷ്യൻ കോക്കസസ് സൈന്യത്തിന്‌ അന്ന് രണ്ട് വിഭാഗം ഉണ്ടായിരുന്നു.
ഒന്നിന്റെ തലവൻ പ്രസിദ്ധനായ നിക്കൊളായി യുഡേനിച്ച് എന്ന ജനറൽ ആയിരുന്നു.
മുസ്തഫാ ദൗത്യത്തിനായി തിരിക്കുമ്പോൾ രണ്ടാം കരസേനാ വിഭാഗം റഷ്യൻ ആർമി ജനറലായ തോവ്മാസ് നസർബേകിയാന്റെ കീഴിലുള്ള അർമീനീയൻ ഘടകത്തിന്റെ സൈനികരേയും ഇടവിടാതെ മുന്നേറിക്കൊണ്ടിരുന്ന മറ്റു അർമേനിയൻ വിഭഗങ്ങളേയും നേരിട്ടുകൊണ്ടിരിക്കുകയായിരുന്നു.
അർമേനിയക്കാർ സ്വയരക്ഷക്കായി ഒട്ടോമൻ സാമ്രാജ്യവുമായി പോരാടുകയായിരുന്നു.
വാൻ എന്ന സ്ഥലത്ത് വച്ച് നടന്ന ഇതിനെ വാൻ പ്രതിരോധം എന്നാണ്‌ വിളിച്ചിരുന്നത്.
എണ്ണത്തിൽ കുറവായിരുന്നിട്ടും കുഴികളും ഗർത്തങ്ങളും വെട്ടി തുർക്കി സൈനികരെ തളർത്താന് ‍അവർക്കായിരുന്നു.
താമസിയാതെ റഷ്യക്കാർ അർമേനിയരുടെ സഹായത്തിന്‌ എത്തിച്ചേർന്നത് ടർക്കി സൈന്യത്തിന്‌ തിരിച്ചടിയായി.
ഈ ഘട്ടത്തിലാണ്‌ കെമാൽ പാഷ യുദ്ധരംഗത്തെത്തുന്നത്.
യുദ്ധരംഗം ആകെ താറുമാറായികിടക്കുകയായിരുന്നു.
സൈന്യം ഒളിപ്പോരാളിളുടെ ശല്യവും കുർദ് അഭയാർത്ഥികളുടെ ബാഹുല്യവും മൂലം നട്ടം തിരിയുകയും ചെയ്തു.
റഷ്യക്കാർ ബിറ്റ്ലിസ്, മൂഷ്, എർസൂറം എന്നീ പട്ടണങ്ങൾ പിടിച്ചെടുത്തത് അവർക്ക് വൻ തിരിച്ചടിയുമായി.
എന്നാൽ സൈനികരുടെ ആത്മവീര്യം വർദ്ധിപ്പിച്ച് മുസ്തഫാ കെമാൽ നടത്തിയ പടയോട്ടത്തിൽ അഞ്ച് ദിവസം കൊണ്ട് അവർ ബിറ്റ്ലിസ് പിടിച്ചെടുത്തു.
തുർക്കിയുടെ വിമോചനം
താമസിയാതെ പാഷ എന്ന പേര് അദ്ദേഹത്തിന് പതിയാനിടയായി.
കെമാൽ പാഷ എന്ന് അന്നുമുതൽ മുസ്തഫാ കെമാൽ അറിയാൻ തുടങ്ങി.
ശത്രുക്കളെ തുരത്തുന്നതിനൊപ്പം സുൽത്താൻ ഭരണം അവസാനിപ്പിക്കുന്നതിനും ടർക്കി യെ മോചിപ്പിക്കുന്നതിനും കെമാൽ പാഷ ലക്ഷ്യമിട്ടിരുന്നു.
1919 മേയ് 19 നു്‌ കരിങ്കടൽ തീരത്തെ സാംസണിൽ എത്തിയ പാഷ സ്വാതന്ത്ര്യപോരാട്ടം തുടങ്ങി.
അനത്തോലിയയിൽ ഒരു വിപ്ലവസേന രൂപവത്കരിച്ച് അദ്ദേഹം ഒരോ പ്രദേശങ്ങളായി സുൽത്താൻ ഭരണത്തിൽനിന്നു മേചിപ്പിച്ചു തുടങ്ങി.
1920 മാർച്ച് 16-ന് ബ്രിട്ടീഷ് സേന ഇസ്താംബൂളിന്റെ നിയന്ത്രണം ഏറ്റെടുക്കുകയും ഓട്ടമൻ സുൽത്താൻ മെഹ്മെത് ആറാമന്റെ മൗനാനുവാദത്തോടെ നിരവധി പാർലമെന്റംഗങ്ങളെയടക്കം 150 ദേശീയവാദിനേതാക്കളെ തടവിലാക്കുകയും ചെയ്തു.
തൊട്ടടുത്ത ദിവസം തുർക്കി ദേശീയവാദികളുടെ കേന്ദ്രമായിരുന്ന അങ്കാറ കേന്ദ്രീകരിച്ച് മുസ്തഫ കമാൽ, ഗ്രാൻഡ് നാഷണൽ അസംബ്ലി (GNA) എന്ന ഒരു പുതിയ അടിയന്തരപാർലമെന്റ് രൂപീകരിച്ചു.
1920 ഏപ്രിൽ 23-ന് മുസ്തഫ കമാലിന്റെ അദ്ധ്യക്ഷതയിൽ ഗ്രാൻഡ് നാഷണൽ അസംബ്ലി, സമ്മേളീച്ച് പുതിയ ഭരണഘടനക്ക് അംഗീകരം നൽകി.
1921 ഓഗസ്റ്റിൽ സക്കറീയ നദീതീരത്ത് വച്ച് ഗ്രീക്കുകാർക്കെതിരെ നേടിയ വിജയം കമാലിന്റെ ജനസമ്മതി കാര്യമായി ഉയർത്തി.
ഈ വിജയത്തോടെ ഫീൽഡ് മാർഷൽ സ്ഥാനത്തെത്തിയ അദ്ദേഹത്തിന് ഗാസി സ്ഥാനവും നൽകപ്പെട്ടു.
ഇത് ഓട്ടൊമൻ സാമ്രാജ്യഭരണത്തിനും അന്ത്യം വരുത്തി.
1923 ഒക്ടോബർ 29 -ന് ജി.എൻ.എ. ഭരണഘടനയിൽ ഭേദഗതി വരുത്തുകയും രാജ്യത്തെ റിപ്പബ്ലിക് ആയി പ്രഖ്യാപിക്കുകയും ചെയ്തു.
മുസ്തഫ കമാലിനെ, ജി.എൻ.എ. പ്രസിഡണ്ടായി തിരഞ്ഞെടുത്തു.
പ്രധാനമന്ത്രിയായി ഇസ്മത്ത് പാഷയും തെരഞ്ഞെടുക്കപ്പെട്ടു.
ദേശീയ വിമോചന പ്രസ്ഥാനത്തിൽ പങ്കെടുത്ത വിവിധ ജനകീയ സംഘടനകളെ സംയോജിപ്പിച്ച് 'റിപ്പബ്ളിക്കൻ പീപ്പിൾസ് പാർട്ടി' എന്നൊരു പുതിയ കക്ഷി രൂപവത്കരിച്ചപ്പോൾ കമാൽ ആ പാർട്ടിയുടെയും പ്രസിഡന്റായി തെരഞ്ഞെടുക്കപ്പെട്ടു.
ഖലീഫാ സ്ഥാനം നിർത്തൽ ചെയ്തുകൊണ്ടും തുർക്കിയെ ഒരു മതേതരറിപ്പബ്ളിക്കായി പ്രഖ്യാപനം ചെയ്തുകൊണ്ടും കമാലിന്റെ പ്രേരണയാൽ 1924 മാ.
3-ന് നാഷനൽ അസംബ്ളി നിയമം പാസാക്കി.
രാജകുടുംബാംഗങ്ങളെയെല്ലാം നാടുകടത്തി, റിപ്പബ്ലിക്കിനെതിരെ ഉയരാനിടയുണ്ടായിരുന്ന പ്രധാന എതിർപ്പിനെ ഒഴിവാക്കി.
1924-ൽ വിപുലമായ ഒരു ഭരണഘടനയുണ്ടാക്കി.
അതനുസരിച്ച് പ്രായപൂർത്തി വോട്ടവകാശപ്രകാരം തുർക്കിയിലെ പൗരന്മാർ തെരഞ്ഞെടുക്കുന്ന നാഷണൽ അസംബ്ളിയും അസംബ്ളി തെരഞ്ഞെടുക്കുന്ന പ്രസിഡന്റുമാണ് ഭരണത്തിലെ പ്രധാന ഘടകങ്ങൾ.
അസംബ്ളിയുടെയും പ്രസിഡന്റിന്റെയും കാലാവധി നാലുകൊല്ലത്തേക്കായി നിശ്ചയിച്ചു.
തത്ത്വത്തിൽ റിപ്പബ്ളിക്കൻ ഭരണമാണെങ്കിലും യഥാർഥത്തിൽ കമാൽ പാഷയുടെ ഏകാധിപത്യഭരണമാണ് തുർക്കിയിൽ നടന്നിരുന്നത്.
ഇദ്ദേഹം തുർക്കി സൈന്യത്തിന്റെയും തുർക്കിയിലെ ഏക രാഷ്ട്രീയ പാർട്ടിയായിരുന്ന പീപ്പിൾസ് പാർട്ടിയുടെയും അനിഷേധ്യനേതാവായിരുന്നു.
പാർട്ടിയുടെ നേതാവെന്ന നിലയിൽ ഇദ്ദേഹം അസംബ്ളിയെ നിയന്ത്രിക്കുകയും റിപ്പബ്ളിക്കിലെ പ്രസിഡന്റുസ്ഥാനം ഉറപ്പിക്കുകയും ചെയ്തു.
പ്രസിഡന്റിന്റെ അധികാരമുപയോഗിച്ച് എല്ലാ പ്രധാന ഉദ്യോഗസ്ഥന്മാരെയും ഇദ്ദേഹം നിയമിച്ചു.
ഭരണത്തിലിരുന്ന കാലത്ത് തന്റെ വിശാലമായ അധികാരം ഉപയോഗിച്ച് തുർക്കി സമൂഹത്തിന്റെ എല്ലാ മേഖലകളീലും - ഖിലാഫത്തിന്റെ ഉന്മൂലനം മുതൽ പുരുഷന്മാർക്ക് ഹാറ്റ് നിർബന്ധിതമാക്കിയതുവരെ - വിപ്ലവാത്മകമായ മാറ്റം വരുത്താൻ മുസ്തഫ കമാലിനായി.
ഇരുപതാം നൂറ്റാണ്ടിന്റെ തുടക്കത്തിൽ യൂറോപ്പിലുണ്ടായ മതവിരുദ്ധപ്രസ്ഥാനങ്ങളിൽ ആകൃഷ്ടരായി, കമാലും അദ്ദേഹത്തിന്റെ അടുത്ത അനുയായികളും (ഇവർ വെള്ളത്തുർക്കികൾ എന്നറിയപ്പെട്ടു), മതത്തെ ഒരു പുരാവസ്തുവായിക്കരുതി ആധുനികവൽക്കരണത്തിന്റെ ആക്കം കൂട്ടുന്നതിന്‌ മതത്തെ നിയന്ത്രിക്കണമെന്നും ജനങ്ങൾക്കിടയിലെ അതിന്റെ സ്വാധീനം ക്ഷയിപ്പിക്കണമെന്നും കരുതി.
ഇസ്ലാമിക നിയമങ്ങൾക്കനുസരിച്ചുള്ള തുർക്കി ഭരണവ്യവസ്ഥയെ പൂർണ്ണമായും അദ്ദേഹം ഉടച്ചുവാർത്തു.
തലസ്ഥാനം അങ്കാറയിലേക്ക് മാറ്റുകയാണ്‌ ആദ്യം അദ്ദേഹം ചെയ്തത്.
1924 ഏപ്രിൽ 20-ന് നടപ്പിൽ വന്ന് പുതുക്കിയ ഭരണഘടനയനുസരിച്ച് തുല്യത, ചിന്തിക്കാനും സംസാരിക്കാനുമുള്ള അവകാശം, പത്രസ്വാതന്ത്ര്യം സംഘടിക്കാനുള്ള സ്വാതന്ത്ര്യം എന്നിവ ലഭ്യമാക്കി.
മതസംവിധാനത്തിന്റെ വ്യാപകമായ നിർമ്മാർജ്ജനത്തിന് 1924 ജൂലൈ മാസത്തിൽ തുടക്കം കുറീച്ചു.
ഷേഖ് അൽ ഇസ്ലാം, ശരീ അത്ത് മന്ത്രിമാർ, വഖഫ്, ശരീ അത്ത് കോടതികൾ, മതവിദ്യാലയങ്ങൾ, സൂഫി ആശ്രമങ്ങൾ എന്നിവ നിർത്തലാക്കി.
മതസ്ഥാപനങ്ങളിൽ നിന്നുള്ള വരുമാനം സർക്കാർ ഖജനാവിലേക്ക്ക് മുതൽക്കൂട്ടി.
പ്രധാനമന്ത്രിയുടെ കീഴിൽ നിയോഗിക്കപ്പെട്ട ഡയറക്റ്ററേറ്റ് ജനറൽ ഓഫ് റിലീജിയസ് അഫയേഴ്സ് എന്ന സ്ഥാപനം മസ്ജിദുകളുടെ നടത്തിപ്പിന്റെ നിയന്ത്രണം ഏറ്റെടുത്തു.
തീവ്രമതേതരത്വത്തോടൊപ്പം, പാശ്ചാത്യവൽക്കരണവും കമാൽ രാജ്യത്ത് നടപ്പിലാക്കി.
വസ്ത്രധാരണത്തിലാണ് ഇത് ആദ്യം പ്രകടമായത് പുരുഷന്മാരെ ഹാറ്റ് ധരിപ്പിക്കാൻ പ്രേരിപ്പിക്കുകയും, പരമ്പരാഗതരീതിയിലുള്ള തലപ്പാവ് ധരിക്കുന്നത് കുറ്റമായി പ്രഖ്യാപിക്കുകയും ചെയ്തു.
സ്ത്രീകളുടെ ശിരോവസ്ത്രത്തെ പരിഹാസാർഹമായ ഒന്നായി കമാൽ വിശേഷിപ്പിച്ചുവെങ്കിലും അത് നിരോധിച്ചിരുന്നില്ല.
1925 ഡിസംബറിൽ ഹിജ്‌റ കലണ്ടർ ഒഴിവാക്കി തുർക്കിയിൽ ഗ്രിഗോറിയൻ കലണ്ടർ നടപ്പാക്കി.
സൂഫി ആശ്രമങ്ങളെ നിരോധിക്കുകയും അവരുടെ ആചാരാനുഷ്ഠാനങ്ങളെ നിയമവിരുദ്ധമായി പ്രഖ്യാപിക്കുകയും അവരുടെ സ്വത്ത് കണ്ടുകെട്ടുകയും ചെയ്തു.
1926-ൽ പ്രഖ്യാപിക്കപ്പെട്ട പരിഷ്കരണനടപടികൾ പ്രകാരം, നിലവിലുണ്ടായിരുന്ന ഓട്ടൊമൻ ശരീ‌അത്ത് നിയമസഞ്ചയത്തിനു പകരം സ്വിസ് മാതൃകയിൽ പൗരനിയമമവും ഇറ്റാലിയൻ നിയമത്തിന്റെ മാതൃകയിൽ ക്രിമിനൽ നിയമവും, ജർമൻ നിയമത്തിന്റെ മാതൃകയിൽ വാണിജ്യനിയമവും പരിഷ്കരിച്ചു.
ഇസ്ലാമികനിയമത്തിനു കീഴിൽ സ്ത്രീകൾ അനുഭവിച്ചിരുന്ന തുല്യതയില്ലായ്മയും ബഹുഭാര്യാത്വവും ഇതോടെ അവസാനിപ്പിക്കപ്പെട്ടു.
1928 ഏപ്രിൽ 1 -ന് കമാലിന്റെ ആശിർവാദത്തോടെ, ഇസ്ലാം മതം രാജ്യത്തിന്റെ ഔദ്യോഗികമതമാണെന്നുള്ള ഭരണഘടനാവകുപ്പ് തന്നെ ഗ്രാൻഡ് നാഷണൽ അസംബ്ലി റദ്ദാക്കി.
ഇതേ വർഷം നവംബർ 2-ന് അറബി ലിപിയെ നിരോധിക്കുകയും തുർക്കിഷ് ഭാഷക്ക് ലത്തീൻ അടിസ്ഥിത അക്ഷരമാല സ്വീകരിക്കുകയും ചെയ്തു.
21 വ്യഞ്ജനങ്ങളും എട്ടു സ്വരാക്ഷരങ്ങളും ഉള്ള അക്ഷരമാലയായിരുന്നു അത്.
പതിനഞ്ചു വർഷത്തിനകം ഇത് സാർവത്രികമായി ഉപയോഗിക്കണമെന്നും ഉത്തരവ് പുറപ്പെടുവിച്ചു.
ഈ നടപടി, തുർക്കിയും മറ്റു മുസ്ലീം രാജ്യങ്ങൾക്കുമിടയിൽ ഒരു വിടവ് രൂപപ്പെടുത്തിയെടുത്തു.
നിരക്ഷരത നിർമാർജ്ജനം ചെയ്യാൻ കമാൽ  യത്നിച്ചു.
നാല്പതു വയസ്സിനു താഴെയുള്ള എല്ലാ തുർക്കി പൌരന്മാരും സ്കൂളിൽ ഹാജരായി ലത്തീൻ അക്ഷരമാല പഠിക്കണമെന്ന വ്യവസ്ഥ നിർബന്ധിതമാക്കി.
കമാൽ പാഷ തന്നെ പ്രസ്തുത അക്ഷരമാല പഠിക്കുകയും പഠിച്ചതിനുശേഷം മറ്റുള്ളവരെ പഠിപ്പിക്കുകയും ചെയ്തു.
1930 മാർച്ച് 18-ന് കോൺസ്റ്റാന്റിനോപ്പിൾ എന്ന പേർ ഇസ്താംബൂൾ എന്നും, അഗോറ അങ്കാറാ എന്നും, സ്മെർന ഇസ്മിർ എന്നും, ഏഡ്രിയനോപ്പിൾ എഡിർനെ എന്നും മാറ്റി.